Ein av treytumum fyri at fáa arbeiðsloysisstuðul er, at tú váttar arbeiðsloysi í Sjálvgreiðsluni. Tá tú váttar arbeiðsloysi í Sjálvgreiðsluni, fráboðar tú ALS um støðu tína sum arbeiðsleys/ur seinasta útgjaldsskeiðið, t. e. seinastu 14 dagarnar. Tú boðar frá, at tú ert tøk/ur á arbeiðsmarknaðinum. Tú sigur frá A-inntøku og arbeiddum tímun, sjúku, farloyvi, frítíðarætlanum-ja, viðurskiftum yvirhøvur, sum kunnu ávirka arbeiðsloysisstuðulin. Alt hetta er við til at tryggja, at rætta upphæddin verður útgoldin.